# Tom Hanks

Thomas "Tom" Jeffrey Hanks (Concord, Califòrnia, 9 de juliol de 1956) és un actor de cinema i productor estatunidenc, guanyador dues vegades de l'Oscar al millor actor i considerat un dels més versàtils i talentosos del cinema actual.
Hanks és l'actor que més diners ha guanyat de tota la història del cinema amb un total de gairebé sis mil milions de dòlars (setembre 2006). És també copropietari de Playtone, una companyia de producció de pel·lícules.

## Biografia

Els seus pares es van divorciar quan ell tenia cinc anys. Visqué aleshores amb el seu pare que era cuiner, i canviava constantment de feina i de parella. Per això en Tom va viure a moltes ciutats, fins que es va assentar a Oakland (Califòrnia).
Hanks va començar a actuar a obres teatrals a l'institut i posteriorment a la universitat de Sacramento. Poc després es traslladà a Nova York, on va conèixer qui seria la seva primera dona, l'actriu teatral Samantha Lewes. Es van casar el 1978 però, després d'uns anys de matrimoni i de tenir dos fills, es van divorciar el 1985.
La seva primera pel·lícula va ser el film de terror He Knows You're Alone, de 1980. Posteriorment durant uns anys només va fer comèdies. La popularitat va arribar quan va aparèixer a la pel·lícula Splash, de 1984, al costat de Daryl Hannah.
El 1988 Hanks es va casar per segona vegada, amb l'actriu Rita Wilson, a qui va conèixer al rodatge de la pel·lícula Volunteers (1985), amb qui va tenir dos fills més. Amb Forrest Gump va assolir la fama mundial i es va convertir en un dels actors més sol·licitats dels darrers anys.
Ha guanyat dos Oscars, per Filadèlfia (1993) i per Forrest Gump (1994), i ha estat nominat tres cops més per Big (1988), Saving Private Ryan (1998) i Cast Away (2000). També ha guanyat quatre Globus d'Or i dues nominacions a aquest premi.
A més a més d'aquests premis, el 2002 va guanyar el premi AFI Life Achievement Award'. Tom Hanks n'ha estat el guanyador més jove.
Després de dirigir alguns episodis de sèries televisives com Tales from the Crypt, Hanks va debutar el 1996 com a director amb The Wonders.
Hanks també publica relats a The New Yorker.

## Filmografia

| Any | Títol | Paper | Notes |
| 1980 | He Knows You're Alone | Elliot | |
| 1984 | Splash | Allen Bauer | |
| 1984 | Comiat de solter (Bachelor Party) | Rick Gassko | |
| 1985 | L'home de la sabata vermella (The Man With One Red Shoe) | Richard Harlan Drew | |
| 1985 | Voluntaris (Volunteers) | Lawrence Whatley Bourne, III | |
| 1986 | The Money Pit | Walter Fielding, Jr. | |
| 1986 | Res en comú (Nothing in Common) | David Basner | |
| 1986 | Sempre ens diem adéu (Every Time We Say Goodbye) | David Bradley | |
| 1987 | Dragnet | Pep Streebeck | |
| 1988 | Big | Josh Baskin | Globus d'Or al millor actor musical o còmic Nominació − Oscar al millor actor |
| 1988 | Punchline | Steven Gold | |
| 1989 | The Burbs | Ray Peterson | |
| 1989 | Socis i perdiguers (Turner & Hooch) | Detectiu Scott Turner | |
| 1990 | Joe contra el volcà (Joe Versus The Volcano) | Joe Banks | |
| 1990 | La foguera de les vanitats (The Bonfire of the Vanities) | Sherman McCoy | |
| 1992 | Radio Flyer | Older Mike | |
| 1992 | Elles donen el cop (A League of Their Own) | Jimmy Dugan | |
| 1993 | Alguna cosa per recordar (Sleepless in Seattle) | Sam Baldwin | Nominació − Globus d'Or al millor actor musical o còmic |
| 1993 | Filadèlfia (Philadelphia) | Andrew Beckett | Oscar al millor actor Globus d'Or al millor actor dramàtic Ós de Plata a la millor interpretació masculina |
| 1994 | Forrest Gump | Forrest Gump | Oscar al millor actor Globus d'Or al millor actor dramàtic Nominació − BAFTA al millor actor |
| 1995 | Apol·lo 13 (Apollo 13) | Jim Lovell | |
| 1995 | The Celluloid Closet | Ell mateix | Documental |
| 1995 | Toy Story | Xèrif Woody | Veu |
| 1996 | That Thing You Do! | Mr. White | Director Guionista |
| 1998 | Salvem el soldat Ryan (Saving Private Ryan) | Captain John H. Miller | Nominació − Oscar al millor actor Nominació − Globus d'Or al millor actor dramàtic Nominació − BAFTA al millor actor |
| 1998 | Tens un e-mail (You've Got Mail) | Joe Fox | |
| 1999 | Toy Story 2 | Xèrif Woody | Veu |
| 1999 | The Green Mile | Paul Edgecomb | |
| 2000 | Nàufrag (Cast Away) | Chuck Noland | Productor Globus d'Or al millor actor dramàtic Nominació − Oscar al millor actor Nominació − BAFTA al millor actor |
| 2002 | Road to Perdition | Michael Sullivan | |
| 2002 | Catch Me If You Can | Carl Hanratty | |
| 2004 | The Ladykillers | Professor G.H. Dorr | |
| 2004 | The Terminal | Viktor Navorski | |
| 2004 | Love Me Tender (Elvis Has Left the Building) | Mailbox Elvis | cameo |
| 2004 | Polar express (The Polar Express) | Diverses veus | Veu Productor |
| 2006 | Cars | Xèrif Woody Car (Station Wagon) | Veu |
| 2006 | El codi Da Vinci (The Da Vinci Code) | Robert Langdon | |
| 2007 | The Simpsons Movie | Ell mateix | Veu |
| 2007 | La guerra d'en Charlie Wilson (Charlie Wilson's War) | Charlie Wilson | Nominació − Globus d'Or al millor actor musical o còmic |
| 2008 | The Great Buck Howard | Mr. Gable | |
| 2009 | Àngels i dimonis (Angels & Demons) | Robert Langdon | |
| 2010 | Toy Story 3 | Xèrif Woody | Veu |
| 2011 | Larry Crowne | Larry Crowne | |
| 2011 | Tan fort i tan a prop | Thomas Schell | |
| 2012 | Cloud Atlas | Dr. Henry Goose | |
| 2013 | Capità Phillips (Captain Phillips) | Capità Richard Phillips | Nominació − Globus d'Or al millor actor dramàtic Nominació − BAFTA al millor actor |
| 2013 | Saving Mr. Banks | Walt Disney | |
| 2015 | Bridge of Spies | James Donovan | |
| 2015 | Ithaca | Sr. Macauley | |
| 2016 | Inferno | Robert Langdon | |
| 2016 | A Hologram for the King | Alan | |
| 2016 | Sully | Chesley 'Sully' Sullenberger | |
| 2017 | Els arxius del Pentàgon (The Post) | Benjamin Bradlee | |
| 2017 | The Circle | Bailey | |
| 2019 | Toy Story 4 | Xèrif Woody | Veu |
| 2019 | A Beautiful Day in the Neighborhood | Fred Rogers | |
| 2020 | Greyhound | Comandant Ernest Krause | |
| 2020 | Borat Subsequent Moviefilm | Ell mateix | Cameo |
| 2020 | News of the World | Capità Jefferson Kyle Kidd | |
| 2021 | Finch | Finch Weinberg | |
| 2022 | Elvis | Coronel Tom Parker | |
| 2022 | Pinotxo (Pinocchio) | Geppetto |
| 2024 | Here (pel·lícula de 2024) | Richard | |

### Honors

* Medalla Presidencial de la Llibertat

## Referències

* ↑ Gómez Urzaiz, Begoña Culturals La Vanguardia, 27-02-2016.
* ↑ Obama condecora Michael Jordan amb la Medalla de la Llibertat

## Enllaços externs

* Tom Hanks Online - Your #1 source for everything Tom Hanks Arxivat 2011-02-07 a Wayback Machine.
* Tom Hanks a Yahoo! Movies